જે બોટમાંથી પણ ચાર શખ્સો મળી આવ્યા હતા જે ચારેય શખ્સોની તલાસી લેતા તેઓ પાસે રહેલી એક બેગ મળી આવી હતી જે પોલીસે કબ્જે કરી હતી પોલીસની પ્રાથમિક પુછપરછમાં તેઓ બ્લાસ્ટ કરીને બોટ મારફતે જામનગરના એક દરિયા કાંઠે ઉતરી જામનગરના રેલ્વે સ્ટેશને પહોંચવાના હતા જયાં લશ્કરે તોયબાના અન્ય બે રિશીવર વિસ્ફોટક ભરેલી બેગ સાથે તેની રાહ જોવાના હતા અને બપોરે ૨ વાગ્યે ટ્રેન મારફતે ત્રણેયને ગુજરાતની બહાર પહોંચાડવા માટેનો પ્લાન ઘડાયો હોવાનું જણાવ્યું હતું, જેથી એલ. સી. બી. ની ટીમ બેડી મરીન પોલીસ સ્ટાફ, બોમ્બ ડીસ્પોઝલ સ્કોર્ડ સહિતની ટુકડીઓ જામનગર રેલ્વે સ્ટેશને પહોંચી ગઇ હતી અને સમગ્ર રેલ્વે સ્ટેશનને કોર્ડન કરી લીધું હતું જયાં શંકાસ્પદ જણાઇ આવેલા બે શખ્સો બેગ સાઇડમાં રાખીને પાણી પી રહ્યા હતા જે દરમ્યાન તેઓએ બાજુમાં રાખેલી શંકાસ્પદ બેગ પોલીસે સહિ સલામત ઉઠાવી લીદી હતી અને બંને શખ્સોની પુછપરછ કરતા આ સમગ્ર કવાયત સુરક્ષા એજન્સીઓની સતર્કતાને ચકાસવા માટે હાથ ધરાયું હતું.